Lewenslank vir verkragterŉ Man is tot lewenslange tronkstraf gevonnis nadat hy daaraan skuldig bevind is dat hy sy stiefdogter verkrag het. Kol. Jay Naicker, woordvoerder van die polisie, sê die man het sy stiefdogter glo in Augustus verlede jaar verkrag. Lt.genl. Mmamonnye Ngobeni, KwaZulu-Natalse polisiekommissaris, het die vonnis verwelkom en die speurders wat aan die saak gewerk het bedank vir hul harde werk. “Ons is bly dat nog ŉ monster wat kwesbare vrouens en kinders uitgebuit het van die samelewing verwyder is.” Hy sê dit is nie net ŉ oorwinning vir die polisie nie maar alle kwesbare vrouens en kinders in die land.